धर्मेश ने 'तुझमें रब दिखता है' गाने पर किया डांस, आंसुओं को रोक नहीं पाई गीता मां... देखें Video  
धर्मेश ने डांस से गीता कपूर को दिया ट्रिब्यूट
गीता कपूर हो गईं इमोशनल
'सुपर डांसर चैप्टर 3' के सेट पर पहुंचे थे धर्मेश
जी टीवी के मशहूर डांस रियलिटी शो 'डांस इंडिया डांस' (Dance India Dance) से पॉपुलर हुए डांसर धर्मेश (Dharmesh) का एक वीडियो सोशल मीडिया पर धूम मचा रहा है. हाल ही में धर्मेश (Dharmesh) 'सुपर डांसर चैप्टर 3' (Super Dancer Chapter 3) के मंच पर पहुंचे थे.  धर्मेश (Dharmesh) ने इस दौरान शो की जज गीता कपूर (Geeta Kapur) को डांस के जरिए ट्रिब्यूट दिया. धर्मेश ने 'तुझमे रब दिखता है' गाने पर ऐसा डांस किया, जिसे देख गीता कपूर (Geeta Kapur) अपने आंसुओं को रोक नहीं पाईं और सेट पर ही रोने लगीं. धर्मेश (Dharmesh) और गीता कपूर (Geeta Kapur) का यह वीडियो सोशल मीडिया पर अब वायरल होने लगा है.
A post shared by Sony Entertainment Television (@sonytvofficial) on Mar 14, 2019 at 10:42am PDT
 
धर्मेश (Dharmesh) अब डांस प्लस शो में बतौर मास्टर भी नजर आते हैं और उन्होंने बॉलीवुड में भी फिल्म 'एबीसीडी' के जरिए डेब्यू किया था. लेकिन एक ऐसा भी समय था जब धर्मेश 'डांस इंडिया डांस' पर ऑडिशन देने आए थे और शो की जज गीता कपूर (Geeta Kapur) थीं. धर्मेश उस शो में गीता कपूर की टीम में ही थे. उन्होंने उनकी टीम में ही डांस की बारिकियों को सीखा था. धर्मेश अब इंडस्ट्री में खुद ही पहचान बना चुके हैं.
 
A post shared by Sony Entertainment Television (@sonytvofficial) on Mar 14, 2019 at 6:43am PDT
 
धर्मेश (Dharmesh) इतनी तरक्की मिलने के बावजूद अपने मेंटर गीता कपूर (Geeta Kapur) को नहीं भूले. शायद यही वजह है कि उन्होंने इस शो के माध्यम से उन्हें ट्रिब्यूट दिया. धर्मेश जब डांस परफॉर्म कर रहे थे, तब गीता कपूर का रिएक्शन देखने वाला था. शो के अन्य जज शिल्पा शेट्टी और अनुराग बासु भी इस दौरान इमोशनल हो गए. धर्मेश और गीता कपूर के इस वीडियो को लोग खूब पसंद कर रहे हैं.